text: Politi til guldtyv: Meld dig selv
  08 marts 2013 kl. 13.59
  Meld dig selv - eller offentliggør vi overvågningsbillederne. Sådan lyder politiets opfordringer til en tyv, der stjal guldkæder fra en guldsmedbutik på gågaden i Tønder.
  Syd- og Sønderjyllands Politi har nu fået fremskaffet så gode og vellignende overvågningsbilleder af en tyveknægt, at de opfordrer ham til at melde sig selv. Ellers vil billederne blive offentliggjort.
  Manden foregav at skulle se på nogle guldkæder i en guldsmedbutik på gågaden i Tønder. Undervejs lykkedes det ham at gribe to poser med kæder og løbe fra forretningen. 
  Det skete onsdag den 27. februar klokken 13.55.
  Signalement af manden lyder således:
  ? Mand
  ? Dansk
  ? 25-30 år
  ? Ca. 170 cm høj og firkantet af bygning
  ? Kort kommunefarvet hår
  ? Havde skægstubbe og virkede usoigneret
  ? Iført mørkeblå hættetrøje med lynlås, et hvidt ?5? på ryggen samt hvid skrift og hvide emblemer foran på trøjen, desuden forvaskede jeans.
  ? Lysebrune slidte tennissko
  